Národná rada Slovenskej republiky

## **VI. volebné obdobie**

Číslo: CRD- 1920/2013

**727a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o výbere mýta za užívanie vymedzených úsekov pozemných komunikácií a  o  zmene a doplnení niektorých zákonov (tlač **727**) v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o výbere mýta za užívanie vymedzených úsekov pozemných komunikácií a  o  zmene a doplnení niektorých zákonov (tlač **727**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 17. októbra 2013 č. 839 pridelila predmetný návrh zákona na prerokovanie týmto výborom:

Ústavnoprávnemu výboru NR SR

Výboru NR SR pre financie a rozpočet a

Výboru NR SR pre hospodárske záležitosti.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 20. novembra 2013 č. 342.
* Výbor NR SR pre financie a rozpočet uznesením z 12. novembra 2013 č. 250.
* Výbor NR SR pre hospodárske záležitosti uznesením z 12. novembra 2013 č. 229.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. K čl. I § 2

V § 2 ods. 2 sa za slová „(ďalej len „vozidlo“)“ vkladajú slová „okrem motorových vozidiel kategórie M14) a“.

Spresnenie ustanovenia za účelom zvýšenia právnej istoty vo veci vylúčenia motorových vozidiel kategórie M1 spod výberu mýta.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 3

V § 3 písm. c) v poznámke pod čiarou k odkazu 14 sa slová „(oznámenie č. 324/1997 Z. z.)“ nahrádzajú slovami „(Oznámenie Ministerstva zahraničných vecí Slovenskej republiky č. 324/1997 Z. z.)“.

Legislatívno-technická pripomienka. Ide o formálnu úpravu uvádzania uverejnenia medzinárodnej zmluvy podľa jej oficiálneho znenia v zbierke zákonov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 9

V § 9 ods. 2 písm. c) sa za slovo „oznámiť“ vkladajú slová „správcovi výberu mýta alebo poskytovateľovi Európskej služby elektronického výberu mýta“.

Legislatívno-technická pripomienka, ktorou sa určuje subjekt, ktorému sa nahlasujú zmeny uvedené v ustanovení.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 12

V čl. I § 12 ods. 5 písm. c) sa slová „palubného zariadenia“ nahrádzajú slovami „palubnej jednotky“.

Legislatívno-technická pripomienka, ktorou sa upresňuje pojem používaný v návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 22

V § 22 ods. 4 písm. h) sa slovo „kontroly“ nahrádza slovom „dohľadu.

Legislatívno-technická pripomienka. Upresňuje sa pojem používaná v čl. I § 20 ods. 7, na ktoré sa dané ustanovene odvoláva.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 26

V § 26 ods. 5 sa slová „orgán Policajného zboru“ nahrádzajú slovami „orgán Policajného zboru, ktorý ich zadržal“ a slová „Orgán Policajného zboru vráti zadržané osvedčenie o evidencii a tabuľku s evidenčným číslom vozidla“ sa nahrádzajú slovami „Orgán Policajného zboru, ktorý zadržal osvedčenie o evidencii a tabuľku s evidenčným číslom vozidla, ich vráti“.

Spresnenie ustanovenia za účelom exaktného určenia príslušnosti orgánu Policajného zboru.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 29

V čl. I § 29 ods. 1 písm. c) sa slová „palubného zariadenia“ nahrádzajú slovami „palubnej jednotky“.

Legislatívno-technická pripomienka, ktorou sa upresňuje pojem používaný v návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I § 35

V § 35 ods. 2 písm. a) sa vypúšťajú slová „elektronickým“.

Spresnenie ustanovenia. Výber mýta sa môže uskutočniť nielen elektronicky ale aj tzv. náhradným spôsobom.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. II bod 6

V čl. II bod § 22 ods. 3 sa suma „60“ nahrádza sumou „50“.

Legislatívno-technická pripomienka. Návrh reflektuje zmenu navrhovanú a schválenú v novele zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 601).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K prílohe zákona

V prílohe zákona v 1. bode text v prvej zátvorke znie: „Mimoriadne vydanie Ú. v. EÚ, kap. 7/zv.4; Ú. v. ES L 187, 20.7.1999“.

Legislatívno-technická pripomienka. Ide o formálnu úpravu uvádzania miesta uverejnenia právne záväzného aktu EÚ jednotným a zaužívaným spôsobom.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K prílohe zákona

V prílohe zákona v 2. bode text v prvej zátvorke znie: „Mimoriadne vydanie Ú. v. EÚ, kap.13/zv.34; Ú. v. EÚ L 200, 7.6.2004“.

Legislatívno-technická pripomienka. Ide o formálnu úpravu uvádzania miesta uverejnenia právne záväzného aktu EÚ jednotným a zaužívaným spôsobom.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

**Gestorský výbor odporúča:**

**o bodoch 1 až  11 hlasovať spoločne s odporúčaním schváliť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrhu zákona o výbere mýta za užívanie vymedzených úsekov pozemných komunikácií a  o  zmene a doplnení niektorých zákonov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 25. novembra 2013 č. 254.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 25. novembra 2013

Maroš **K o n d r ó t**, v.r.

podpredseda Výboru NR SR pre

hospodárske záležitosti